กินเหล้ามาปวดหัวตัวร้อนมากๆเมื่อยตัวท้องเสีย3รอบแล้วเป็นอะไรคะ วันนี้ทานยำวุ้นเส้นผัดมาม่าหนมจีนแกงเขียวหวานเกี๊ยวทอดมาค่ะ
สวัสดีค่ะ อาการปวดหัว ตัวร้อน เมื่อยตัว ท้องเสีย ก็น่าจะเกิดจากอาหารเป็นพิษ หรือลำไส้อักเสบเฉียบพลันจากการติดเชื้อ ซึ่งเชื้อโรคอาจมาจากการกินอาหารหรือดื่มน้ำที่ไม่สะอาด หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิดในเบื้องต้น ให้พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร ให้เลือกทานเฉพาะอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ และหลีกเลี่ยงอาหารรสจัด เช่น อาหารจำพวกยำ ส้มตำ เพราะจะยิ่งทำให้ถ่ายมากขึ้น และควรงดทานเหล้าและแอลกอฮอล์ต่างๆ ด้วยค่ะ หากมีอาการตัวร้อนและเมื่อตัว ก็อาจทานยาแก้ปวด เช่น พาราเซตามอล และอาจทานคาร์บอนเพื่อช่วยในการดูดซึมสารพิษจากเชื้อโรคได้ค่ะแต่หากยังมีถ่ายอุจจาระปริมาณมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ปัสสาวะออกน้อย สีเหลืองเข้ม เป็นต้น หรือมีไข้ขึ้นสูง หรือมีอาการปวดท้องรุนแรง ก็ควรรีบไปพบแพทย์ค่ะ